Jean-Luc Lagarce
Jean-Luc Lagarce, 1957-95, fransk dramatiker. L skrev 30 skuespil, hvoraf adskillige har været opført i flere lande, fx J’étais dans ma maison et j’attendais que la pluie vienne 1994 et kammerspil om fem kvinder på hver deres alderstrin, som en sidste gang samles i deres hjem. I samarbejde med François Berreur oprettede L teaterforlaget Les Solitaires Intempestifs, opkaldt efter Ls collage og senere skuespil med samme titel fra 1987. L grundlagde 1978 Théâtre de la Roulotte, der 1981 opnåede status af professionelt teater. Siden 1996 hedder truppen La Compagnie des Solitaires Intempestifs. Sæsonen 2006/07 var Lagarce-år i Frankrig. 
Eksternt link: 

www.lagarce.net
